Caroline Wozniacki

Caroline Wozniacki danska je profesionalna teniserka poljskog porijekla. Trenutno je broj 2 na WTA listi, a ranije je bila i broj 1 (ukupno 71 sedmicu). Prva je Skandinavka koja je uspjela doći do broja 1, a 20. ukupno."Wozniacki's Big Day: The Gallery", WTATennis.com, 7. 10 2010. U karijeri je osvojila 28 titula, od kojih je najvrednija ona na Australian Openu 2018, a izgubila je dva finala US Opena: prvo 2009. od Kim Clijsters,a drugo 2014. od Serene Williams. Osvojila je i WTA Masters 2017, uz izgubljeno finale 2010, također od Clijsters. Kao juniorka je osvojila Wimbledon 2006. godine.

 Biografija 
Wozniacki je kći poljskih useljenika, Piotra i Anne.  Piotr je trenutno njen trener i trener u jednom danskom sportskom centru, dok je Anna igrala za odbojkašku reprezentaciju Poljske. Njen otac također se profesionalno bavio nogometom, a nakon njegovog transfera u jedan danski klub cijela porodica preselila se u Odense, gdje je Caroline i rođena. Njen stariji brat Patrik profesionalno igra nogomet za IF Skjold Birkerød u Danskoj.

Njene dobre prijateljice među teniserkama su Agnieszka i Urszula Radwańska, Sabine Lisicki i Sorana Cirstea. Velika je ljubiteljica rukometa, nogometa i plivanja, a umije svirati i klavir. Tečno govori danski, poljski i engleski jezik, a razumije ruski.

 Karijera 
Profesionalno je počela igrati tenis 2005, u 15. godini, a prvu titulu osvojila je krajem naredne sezone, kad je u finalu ITF-turnira u Istanbulu savladala Njemicu Tatjanu Malek 6-2, 6-1. Godinu kasnije osvaja još 2 ITF-turnira. Nakon plasmana u 2. kolo Wimbledona prvi put je ušla u prvih 100 teniserki na svijetu. U Tokiju je stigla do polufinala, gdje je pružila pristojan otpor Venus Williams, ali je ipak izgubila 6-3, 7-5.

 2008: Prva WTA-titula 
Uspon na WTA-listi nastavljen je i ove sezone, kad je na svom debitantskom nastupu na Australian Openu porazila Giselu Dulko, Aljonu Bondarenko i Lisicki i tek u osmini finala izgubila od kasnije finalistice, Ane Ivanović, 6-1, 7-6. U Dohi je dobila Marion Bartoli i Anabel Medinu Garrigues, a ispala je u četvrtfinalu od Marije Šarapove (6-0, 6-1). Ušla je u prvih 50, a potom igrala četvrtfinale u Stockholmu. U Indian Wellsu i Miamiju prošla je do osmine finala, ali dalje nije mogla. Prvo je ispala od Svjetlane Kuznjecove, a u Key Biscayneu od Venus Williams. Na Roland Garrosu 2008. u 3. kolu gubi opet od Ane Ivanović. Na dan početka Wimbledona (23. juna) ostvaruje najbolji plasman na WTA-listi – 30. mjesto.

Nakon Wimbledona igrala je na turniru u Portorožu, gdje je izgubila u polufinalu od Sare Errani, koja je kasnije i osvojila turnir. Zatim je nastupila na turniru u Stockholmu, gdje osvaja svoju prvu WTA-titulu. U finalu je uvjerljivo pobijedila Ruskinju Veru Duševinu (6-0, 6-2).

Zatim je nastupila na Olimpijskim igrama u Pekingu. U 2. kolu nanosi poraz 12. nositeljici, Danieli Hantuchovoj. Međutim, izgubila je u trećem, i to od Jelene Dementjeve, koja je na kraju osvojila zlatnu medalju.

Wozniacki je u augustu osvojila još jedan turnir, u New Havenu. Na putu do titule pobijedila je Marion Bartoli i Alizé Cornet, a u finalu je savladala Anu Chakvetadze, 3-6, 6-4, 6-1.

Wozniacki je bila postavljena za 21. nositeljicu na US Openu. Došla je do 4. kola, u kojem je izgubila od kasnije finalistice, Jelene Janković.

U paru s Anabel Medinom Garrigues 28. septembra osvojila je China Open, što je njena prva titula u konkurenciji parova. Također je pobijedila Estonka Kaiju Kanepi u finalu Otvorenog prvenstva Japana u Tokiju, osvojivši 3. titulu u sezoni.

Njen odnos pobjeda i poraza na kraju sezone bio je 58–20 u pojedinačnoj konkurenciji, a 8–9 u parovima. Završila je sezonu kao 12. u pojedinačnoj, a 79. u konkurenciji parova. Osvojila je WTA nagradu za najbolju novu teniserku.

 2009: Prvo GS finale i plasman u top 5 
mini|lijevo|Wozniacki je 2009. stigla do 9 finala, a pobijedila u 3
Na prva dva turnira u sezoni stigla je do četvrtfinala. U Aucklandu ju je porazila Jelena Vesnina, a u Sydneyu drugoplasirana teniserka svijeta, Serena Williams, 7–65, 3–6, 6–73, iako je imala 3 meč-lopte kad je servirala za meč kod 6–5 u 3. setu. Postavljena za 11. nositeljicu na Australian Openu, izgubila je u 3. kolu od teniserke koja je dobila pozivnicu organizatora, Jelene Dokić (6–3, 1–6, 2–6).

Stigla je do četvrtfinala u Pattayi, gdje ju je porazila Magdalena Rybarikova. Bila je 1. nositeljica na turniru u Memphisu, gdje je stigla do finala, u kojem ju je porazila Viktorija Azarenka (1–6, 3–6). Međutim, njih dvije su osvojile titulu u parovima, savladavši u finalu Michaëllu Krajicek i Julijanu Fedak, 6–1, 7–62.

Stigla je do četvrtfinala na prva dva Premijer turnira. U Indian Wellsu izgubila je od kasnije pobjednice, Vere Zvonarjove (4–6, 2–6), a u Miamiju od Kuznjecove 4–6, 7–65, 1–6. Na ovom je turniru prvi put u karijeri pobijedila Patty Schnyder i Dementjevu.

Prvu titulu u sezoni osvojila je u Ponte Vedra Beachu, na zelenoj zemlji. Do finala je savladala Samanthu Stosur, Virginie Razzano, Hantuchovu i Vesninu, a u finalu je porazila Alexandru Wozniak. Na narednom turniru na zelenoj zemlji, u Charlestonu, u polufinalu je savladala Dementjevu, a u finalu je izgubila od Lisicki 2–6, 4–6. Izgubila je u ranim fazama takmičenja na dva naredna turnira, koja su igrana na crvenoj zemlji, u Stuttgartu i Rimu. U Stuttgartu ju je u 2. kolu porazila Bartoli, a u Rimu Azarenka. Stigla je do finala na Premijer turniru u Madridu, koji se igrao prvi put, gdje je izgubila od prve teniserke svijeta, Dinare Safine, 2–6, 4–6. Bila je 10. nositeljica na Roland Garrosu, gdje je u 3. kolu izgubila od Sorane Cirstee. Njih dvije su izgubile u 1. kolu parova od Marije Kiriljenko i Flavije Pennette.

Wozniacki je bila uspješna u dijelu sezone na travi; pobijedila je u 8 mečeva zaredom na ovoj podlozi. Osvojila je drugu titulu sezone u Eastbourneu, savladavši u finalu Razzano.  Na Wimbledonu je stigla do 4. kola, u kojem ju je porazila Lisicki.

Na svoj 19. rođendan izgubila je u finalu Otvorenog prvenstva Švedske od Maríje José Martínez Sánchez 5–7, 4–6. Nakon što je bila slobodna u 1. kolu turnira u Los Angelesu, u 2. kolu porazila ju je Cirstea. U Cincinnatiju je izgubila u četvrtfinalu od Dementjeve. U Torontu je izgubila u 2. kolu od Jie Zheng. Nakon toga je odbranila titulu u New Havenu. U 1. kolu je prvi put u karijeri dobila meč bez izgubljenog gema. Savladala je Edinu Gallovits 6–0, 6–0 za samo 41 minutu. U finalu je pobijedila Vesninu 6–2, 6–4 i tako osvojila 3. titulu u sezoni.

Wozniacki je bila 9. nositeljica na US Openu. Stigla je do finala, u kojem je izgubila od Clijsters, koja se tek dva turnira ranije vratila profesionalnom tenisu nakon što se povukla 2007. Postala je prva teniserka iz Danske koja je igrala finale nekog Grand Slam turnira. Dobar rezultat na ovom turniru omogućio joj je da napreduje na WTA-listi, na 6. mjesto.

Na svom prvom narednom turniru nakon, onome u Tokiju, zbog virusa je predala meč protiv Wozniak u 2. kolu kod 0–5 u 1. setu. Zatim je izgubila u 1. kolu Pekinga od M. J. Martínez Sánchez. Zatim je izgubila u polufinalu Osake od Samanthe Stosur. Naredne sedmice, u Luxembourgu, predala je meč 1. kola zbog povrede pri rezultatu 7–5, 5–0 protiv Anne Kremer, što je izazvalo kontroverze zbog vodstva koje je imala u trenutku predaje meča.

Kvalificirala se za WTA Masters, završno prvenstvo sezone, koje je igrano u Dohi. U grupnoj fazi izgubila je od Janković, a pobijedila Zvonarjovu i Azarenku, što joj je donijelo 2. mjesto u grupi i plasman u polufinale. Zbog povrede lijevog buta i bolova u stomaku, predala je polufinalni meč prvoj teniserki svijeta, Sereni Williams, pri rezultatu 4-6, 1-0.

 2010: Novi broj 1 
Wozniacki je sezonu počela učešćem na egzibicijskom turniru u Hong Kongu, gdje je izgubila oba meča u pojedinačnoj konkurenciji za ekipu Evrope, ali je dobila dva meča u mješovitim parovima sa Stefanom Edbergom. Na svom prvom turniru sezone, u Sydneyu, izgubila je u 1. kolu od Li Na. Bila je 4. nositeljica na Australian Openu, gdje ju je u 4. kolu drugi put zaredom porazila Li Na (4–6, 3–6). Nakon turnira je napredovala na 3. mjesto WTA-liste.

U Indian Wellsu bila je 2. nositeljica. Stigla je do finala, u kojem ju je porazila Janković 2–6, 4–6. Nakon turnira je ostvarila najbolji plasman u karijeri do tada, 2. mjesto. U Miamiju je izgubila u četvrtfinalu od Justine Henin, 7–65, 3–6, 4–6.

Osvojila je svoju prvu titulu u sezoni u Ponte Vedra Beachu, savladavši u finalu Olgu Govorcovu 6–2, 7–5. Nakon toga je učestvovala na turniru u Charlestonu, gdje je u polufinalnom meču protiv Zvonarjove izvrnula gležanj jureći skraćenu loptu, pa je predala meč dok je gubila 2–5. Iako je njen članak i dalje bio povrijeđen, nastavila je igrati na turnirima tokom sezone na zemlji. Izgubila je u ranim fazama na turnirima u Stuttgartu, Rimu, Madridu i Varšavi.

Na Roland Garrosu bila je 3. nositeljica. Stigla je do četvrtfinala, u kojem ju je porazila kasnija pobjednica, Francesca Schiavone (3–6, 2–6). Wozniacki je igrala i u paru sa Hantuchovom, ali su predale meč 2. kola protiv sestara Williams zbog povrede desnog ramena Hantuchove.

Wozniacki je bila branilac titule na prvom turniru sezone na travi, u Eastbourneu, ali je izgubila već u 1. kolu od Aravane Rezaï. Na Wimbledonu je izgubila u 4. kolu od Petre Kvitove.

mini|desno|205p|Wozniacki na US Openu 2010. 
Na novom turniru iz Međunarodne serije, Otvorenom prvenstvu Danske, bila je 1. nositeljica. Bio je to prvi danski WTA turnir, organiziran uglavnom zbog popularnosti Wozniacki u Danskoj. Osvojila je svoju drugu titulu u sezoni, savladavši u finalu Klaru Zakopalovu 6–2, 7–65.

Izgubila je u 3. kolu Cincinnatija od Bartoli (4–6, 1–6). Osvojila je turnir u Montrealu, savladavši u finalu Zvonarjovu 6–3, 6–2. Polufinalni meč zbog kiše je bio odložen 2 dana, pa je u ponedjeljak naredne sedmice igrala i polufinalni meč protiv Kuznjecove i finale protiv Zvonarjove. Nakon toga je treći put zaredom osvojila New Haven, savladavši u finalu Nadju Petrovu 6–3, 3–6, 6–3. Zbog dobrih rezultata na ova dva turnira, osvojila je ljetnu američku seriju teniskih turnira.

Zbog povrede prve teniserke svijeta, Serene Williams, Wozniacki je prvi put u karijeri bila 1. nositeljica na Grand Slam turniru, na US Openu. Stigla je do polufinala, u kojem ju je porazila Zvonarjova 4–6, 3–6. Wozniacki i Venus Williams jedine su teniserke koje su stigle barem do osmine finala na sva 4 Grand Slam turnira 2010.

Prvi njen turnir u sezoni turnira na tvrdoj podlozi u Aziji bio je Otvoreno prvenstvo Tokija, gdje je osvojila svoju 5. titulu u sezoni, savladavši u finalu Dementjevu 1–6, 6–2, 6–3.

Nakon toga je osvojila posljednji Premijer turnir u sezoni, Otvoreno prvenstvo Kine, savladavši u finalu Zvonarjovu 6–3, 3–6, 6–3. To je bila njena 6. titula u sezoni, a 12. u karijeri. Plasmanom već u četvrtfinale ovog turnira prestigla je Serenu Williams na 1. mjestu WTA-liste. Postala je peta teniserka koja je stigla do 1. mjesta, a da nije osvojila nijedan Grand Slam. Također, postala je prva teniserka iz Danske koja se našla na 1. mjestu.

Na završnom prvenstvu sezone, WTA Mastersu u Dohi, Wozniacki je bila u grupi sa Schiavone, Stosur i Dementjevom. Pobijedila je Dementjevu 6–1, 6–1, izgubila od Stosur 4–6, 3–6 i pobijedila Schiavone 3–6, 6–1, 6–1, što joj je osiguralo 1. mjesto na WTA-listi na kraju sezone. U polufinalu je savladala pobjednicu druge grupe, Zvonarjovu (7–5, 6–4). U finalu je izgubila od Clijsters u 3 seta (6–3, 5–7, 6–3).

Wozniacki je završila sezonu sa 6 titula, što je najviše od svih teniserki. Clijsters je osvojila 5, a nijedna druga teniserka nije osvojila više od 2. Njen odnos pobjeda i poraza bio je 65–22. Njenih 65 pobjeda bilo je najviše u ženskom tenisu 2010.

 2011: Broj 1 drugu godinu zaredom 
mini|desno|250p|Wozniacki na Australian Openu 2011.
Wozniacki je počela sezonu egzibicijskim mečom u Tajlandu protiv Kim Clijsters, koji je izgubila 3–6, 6–4, [10–12]. Nakon toga je učestvovala na egzibicijskom turniru u Hong Kongu, gdje je bila kapiten tima Evrope. Pobijedila je u dva meča protiv tima Azija Pacifik, nakon čega ju je porazila druga teniserka svijeta, Zvonarjova. Njen prvi WTA-turnir bio je u Sydneyu, gdje je u 1. kolu bila slobodna, a u drugom izgubila od Dominike Cibulkove.

Wozniacki je bila 1. nositeljica na Australian Openu, što je bio njen prvi Grand Slam turnir kao prve teniserke svijeta. Pobijedila je Giselu Dulko, Vaniju King, Cibulkovu, Anastasiju Sevastovu, Schiavone; međutim, u polufinalu je izgubila od Li Na 6–3, 5–7, 3–6, iako je imala meč-loptu kad je servirala kod 5-4 u 2. setu.

Kim Clijsters smijenila ju je na 1. mjestu WTA-liste 14. februara. Wozniacki je te sedmice osvojila turnir u Dubaiju, savladavši u finalu Kuznjecovu 6–1, 6–3 i tako se vratila na 1. mjesto. Stigla je do finala u Dohi, savladavši u dva seta Petrovu, Pennettu i Bartoli. U finalu ju je porazila Zvonarjova 4-6, 4-6.

Wozniacki je osvojila prvi Premijer turnir sezone, onaj u Indian Wellsu, savladavši u četvrtfinalu Azarenku, u polufinalu Mariju Šarapovu i u finalu Bartoli 6-1, 2-6, 6-3. To je bila njena 5. uzastopna titula na Premijer i Premijer 5 turnirima. U Miamiju je izgubila u 4. kolu od Andree Petković 5–7, 6–3, 3–6.

Nakon toga je osvojila prvi turnir na zemlji (zelenoj) u sezoni, u Charlestonu, savladavši u polufinalu Janković, a u finalu Vesninu 6–2, 6–3. Njen naredni turnir bio je u Stuttgartu, turnir koji se igra na crvenoj zemlji. U četvrtfinalu je pobijedila Petković, u polufinalu Agnieszku Radwańsku, a u finalu je izgubila od Julije Görges 6–7, 3–6. Na Premijer turniru u Madridu u 3. kolu još ju je jednom porazila Görges. Na turniru u Rimu u četvrtfinalu je treći put ove sezone porazila Jelenu Janković, a u polufinalu izgubila od kasnije pobjednice turnira, Šarapove (5–7, 3–6). Naredne sedmice osvojila je svoj prvi turnir na crvenoj zemlji, Otvoreno prvenstvo Bruxellesa, koji se igrao prvi put. U polufinalu je savladala prošlogodišnju pobjednicu Roland Garrosa, Schiavone (6-4, 4-6, 6-3), a u finalu Shuai Peng 2-6, 6-3, 6-3.

Wozniacki je bila 1. nositeljica na Roland Garrosu, ali ju je u 3. kolu porazila 28. nositeljica, Daniela Hantuchova.

Osvojila je turnir u svojoj zemlji, Otvoreno prvenstvo Danske u Kopenhagenu, savladavši u finalu Luciju Šafařovu 6-1, 6-4, što je bila njena 5. titula u sezoni, a 17. u karijeri.

Na Wimbledonu je treći put zaredom izgubila u 4. kolu, ovaj put od Cibulkove 6–1, 6–7(5), 5–7.

Wozniacki se privremeno vratila na crvenu zemlju na Otvorenom prvenstvu Švedske. Pobijedila je Cornet u 1. kolu, a u drugom je predala meč Sofiji Arvidsson pri rezultatu 6–2, 0–1

Wozniacki je počela ljetnu američku seriju na turniru u Torontu, gdje je bila braniteljica titule. Bila je slobodna u 1. kolu, a u drugom ju je porazila Roberta Vinci 4-6, 5-7. U Cincinnatiju je izgubila u 2. kolu od Christine McHale. Naredne sedmice osvojila je svoju 4. uzastopnu titulu u New Havenu, savladavši u polufinalu Schiavone, a u finalu Petru Cetkovsku 6-4, 6-1.

Wozniacki je bila 1. nositeljica na US Openu. U osmini finala savladala je Kuznjecovu 6-76, 7-5, 6-1, u četvrtfinalu Andreu Petković 6-1, 7-66, a u polufinalu je izgubila od Serene Williams 2-6, 4-6.

Sljedeći nastup imala je na Premijer 5 turniru u Tokiju. U 1. kolu bila je slobodna, u drugom je pobijedila Jarmilu Gajdošovu, a u trećem ju je zaustavila Kanepi (5-7, 6-1, 4-6). U Pekingu je izgubila u četvrtfinalu od Pennette, što je njen jedini poraz u 12 četvrtfinala ove godine.

Treću godinu zaredom kvalificirala se za WTA Masters, na kojem je bila 1. nositeljica. U prvom meču u grupi pobijedila je Radwańsku 5–7, 6–2, 6–4, a zatim je izgubila od Zvonarjove 2–6, 6–4, 3–6. U odlučujućem meču za prolaz u polufinale savladala ju je Kvitova 4-6, 2-6. Tako Wozniacki prvi put u 3 nastupa na Mastersu nije prošla u polufinale. Ipak, pošto se Šarapova nakon dva poraza u svojoj grupi povukla s Mastersa, Wozniacki je drugu godinu zaredom osigurala 1. mjesto na WTA-listi na kraju godine.

 2012: Početak pada u singlu 
Sezonu je počela predstavljajući Dansku na Hopman Cupu zajedno s Frederikom Nielsenom. Pobijedila je u 2 od 3 svoja meča u grupnoj fazi (pobijedila je Bethanie Mattek-Sands i Cvetanu Pironkovu, a izgubila od Kvitove u 3 seta).

Zatim je nastupila na turniru u Sydneyu. U 1. kolu bila je slobodna, a u drugom je porazila Dominiku Cibulkovu (od koje je godinu ranije izgubila na istom turniru u istom kolu), nadoknadivši zaostatak od 0-4 u 3. setu. U četvrtfinalu ju je zaustavila A. Radwańska, također u 3 seta, iako je Wozniacki servirala za meč kod 5-4 u 2. setu.

Na Australian Open 2012. došla je kao 1. nositeljica. Nakon što je bez izgubljenog seta pobijedila Anastasiju Rodionovu, Anu Tatishvili, Monicu Niculescu i Jelenu Janković, izgubila je u četvrtfinalu od Clijsters. Zbog tog poraza pala je na 4. mjesto WTA-liste. Nakon toga je otišla u Dohu, gdje ju je u 2. kolu pobijedila Šafařova.

U Dubaiju i Indian Wellsu branila je titule iz prošle godine, ali je na oba turnira poražena (od Görges, odnosno Ivanović). Nakon ovog drugog poraza ispala je iz top 5 prvi put od 2009. godine.

U Miamiju je bila 4. nositeljica i došla je do polufinala, pobijedivši Zahlavovu-Strycovu, Cetkovsku, Wickmayer i S. Williams, sve bez izgubljenog seta. Međutim, u polufinalu je bolja bila Šarapova 4–6, 6–2, 6–4. Wozniacki nakon toga nije mogla braniti titulu u Charlestonu. Naime, u žrijebu su već bile 2 igračice iz top 6, što je maksimalan broj za turnir ove kategorije prema pravilima WTA. Sljedeći nastup imala je na domaćem terenu u Kopenhagenu. Plasirala se u finale, a na tom putu pobijedila je U. Radwańsku, Pauline Parmentier, Alizé Cornet i Petru Martić. Ipak, u finalu je bolja bila Njemica Angelique Kerber (6–4, 6–4). To je bio prvi poraz Wozniacki na ovom turniru u karijeri.

Uslijedio je Roland Garros, na kojem je došla do 3. kola, u kojem ju je zaustavila Kanepi 6–1, 6–73, 6–3."French Open 2012: Caroline Wozniacki and Schiavone out", BBC Sport, 2. 6. 2012. Uprkos ovom porazu, skočila je na 7. mjesto WTA-liste.

Na Wimbledonu je izgubila već u 1. kolu od Austrijanke Tamire Paszek (5–7, 7–6, 6–4)."Caroline Wozniacki dumped out by Paszek", IndiaTimes.com preko Reutersa, 27. 6. 2012. To joj je bio prvi poraz u karijeri u 1. kolu na bilo kojem Grand Slam turniru od njenog debija na Roland Garrosu 2007.

Nakon toga je opet nastupila na terenima Wimbledona, ali ovog puta u sklopu OI 2012. Bila je 8. nositeljica olimpijskog turnira i stigla je do četvrtfinala, gdje ju je zaustavila Serena Williams, koja je na kraju stigla do zlatne medalje.

Uslijedio je Rogers Cup, na kojem je izgubila u 3 seta od Kvitove u polufinalu, a u Cincinnatiju je ispala u 3. kolu - bolja je bila Pavljučenkova. U New Havenu je branila titulu, ali je predala polufinalni meč Mariji Kiriljenko zbog povrede desnog koljena, koju je zadobila u četvrtfinalu protiv Dominike Cibulkove.

Iako još pod povredom, postavljena je za 8. nositeljicu na US Openu, ali je izgubila već u 1. kolu od u tom trenutku 96. igračice na WTA-listi, Rumunke Irine-Camelije Begu, što ju je izbacilo iz top 10 prvi put nakon 3 godine.

Nakon ovog razočarenja osvojila je svoj prvi turnir nakon 13 mjeseci čekanja. U Seoulu je pobijedila Arantxu Rus, zatim svoju imenjakinju Garciju, Zakopalovu, Makarovu i u finalu Kaiju Kanepi i tako došla do 19. titule u karijeri.

Sljedeći turnir bio je u Tokiju. Porazila je Bojanu Jovanovski, Hantuchovu i Li Na, da bi je u četvrtfinalu zaustavila Agnieszka Radwańska.

Na China Openu u Pekingu u prva 2 kola pobijedila je Chanelle Scheepers i Hsieh Su-wei, ali je u 3. kolu bolja od nje bila Angelique Kerber.

Naredni nastup imala je na Kremlin Cupu u Moskvi. Kao 3. nositeljica, došla je do finala u kojem je savladala Samanthu Stosur 6–2, 4–6, 7–5, osvojivši tako 2. titulu u sezoni i 20. ukupno.

Na završnom turniru sezone, WTA Turniru šampionki, koji je odigran nakon WTA Mastersa, Wozniacki je dobila sva 3 meča u grupi i došla do finala, ali ju je savladala Petrova. Završila je godinu na 10. mjestu WTA-liste.

 2013: Kontinuirano mučenje s formom 
Sezonu je počela na turniru u Brisbaneu, ali ju je već u 1. kolu porazila kvalifikantica iz Kazahstana, Ksenija Pervak 6-2, 3-6, 6-7(1). Zatim je nastupila u Sydneyu, gdje je bila 7. nositeljica. Tu je ostvarila i prvu pobjedu u sezoni, i to protiv Urszule Radwańske. Međutim, već u 2. kolu savladala ju je Kuznjecova. Na Australian Openu u prva 3 kola pobijedila je Sabine Lisicki, Donnu Vekić i Lesju Curenko, ali ju je u 4. kolu opet pobijedila Kuznjecova.

Sljedeći nastup imala je u Dohi, gdje je došla do četvrtfinala pobjedama protiv Mervane Jugić-Salkić, Sorane Cirstee i Mone Barthel, no onda ju je savladala Agnieszka Radwańska.

U Dubaiju je porazila Šafářovu, Zheng Jie i Bartoli, ali je u polufinalu bolja od nje bila Kvitova.

Na Malaysian Openu izgubila je u 1. kolu od Wang Qiang. Zatim je odigrala egzibicijski meč u Hong Kongu. Trebala je igrati protiv Li Na, ali se Kineskinja morala povući zbog povrede. Zamijenila ju je A. Radwańska i pobijedila Wozniacki 6-4, 6-4.

U Indian Wellsu bila je slobodna u 1. kolu. Nakon toga je redom savladala Cornet, Vesninu i Petrovu. U četvrtfinalu joj je Azarenka, koja je branila titulu, predala meč bez borbe zbog povrede stopala. U polufinalu je savladala Kerber i plasirala se u svoje prvo finale u 2013, u kojem je bolja bila Šarapova. Na idućem turniru u Miamiju došla je do 3. kola, gdje ju je porazila Garbiñe Muguruza iz Španije.

Sezonu na zemljanim terenima počela je u Charlestonu; izgubila je u četvrtfinalu od Stefanie Vögele. Uslijedili su porazi u 1. kolima u Stuttgartu (od Carle Suárez Navarro), Madridu (od Švedove), Rimu (od Bojane Jovanovski) i Bruxellesu (od Zheng Jie). Na Roland Garrosu pobijedila je Lauru Robson u 1. kolu, da bi je u drugom opet savladala Jovanovski.

Nakon sezone na zemlji nastupila je u Eastbourneu. Na njenom prvom turniru na travi ove sezone došla je do polufinala pobijedivši Paszek, Robson i Makarovu, no zatim je izgubila od kvalifikantice Jamie Hampton. U 1. kolu Wimbledona savladala je Špankinju Candelu. U narednom kolu čekala ju je Petra Cetkovská. U 4. gemu 1. seta Wozniacki se okliznula, pala i povrijedila gležanj. Dobila je liječničku pomoć, ali je bila vidljivo nervozna i izgubila je 2-6, 2-6. Ona je bila jedna od nekoliko tenisera koji su se povrijedili tokom Wimbledona, uključujući Azarenku i Šarapovu te Jo-Wilfrieda Tsongu u muškoj konkurenciji. Nakon meča dovela je u pitanje to da li su pripreme za turnir bile iste kao prethodnih godina, dodavši: "Znam da nije baš zabavno biti na terenu kad osjećate da se ne možete baš osloniti na svoje stopalo."

Njena loša sezona nastavila se porazom u 2. kolu na Rogers Cupu od Sorane Cîrstee iako je imala 2 meč-lopte u 2. setu. Nakon toga se plasirala u četvrtfinale u Cincinnatiju nadigravši Peng, Niculescu i Kvitovu, ali ju je potom savladala Azarenka (3-6, 6-7) prvi put nakon 2009. Naredni nastup imala je u New Havenu, gdje je nakon pobjeda protiv Peng, Knapp i Stephens poražena u polufinalu od kasnije pobjednice, Simone Halep (2-6, 5-7). Na US Openu bila je 6. nositeljica i u prva 2 kola pobijedila je Yingying Duan i Chanelle Scheepers bez izgubljenog seta, ali je u 3. kolu poražena od kvalifikantice Camile Giorgi 6–4, 4–6, 3–6. To je značilo da prvi put nakon 2008. godine nije uspjela ući u četvrtfinale na nekom Grand Slam turniru.

Sezonu je nastavila u Tokiju, gdje je bila 4. nositeljica. U 1. kolu bila je slobodna, a zatim je porazila Pennettu i Rybarikovu, izgubivši samo 7 gemova u 2 meča. U četvrtfinalu se susrela sa Šafářovom i pobijedila u 3 seta, ali ju je u polufinalu savladala Kerber 4–6, 6–7. Naredni turnir bio je u Pekingu, gdje je opet bila slobodna u 1. kolu, kao i ostale polufinalistice iz Tokija. Još je jednom turnir počela nevjerovatno, ispustivši samo 6 gemova u 2. i 3. kolu protiv Niculescu i Stephens. Ipak, u četvrtfinalu nije mogla učiniti puno protiv svjetskog broja 1, Serene Williams (1–6, 4–6).

Nakon Pekinga je pauzirala jednu sedmicu prije no što je otišla na turnir u Luxembourg. Ali te iste sedmice Kerber je osvojila turnir u Linzu, čime je osigurala posljednju kartu za nastup na WTA Mastersu u Istanbulu; Wozniacki je bila prva rezerva. U Luxembourgu je bila 1. nositeljica. U prva 2 kola nije izgubila ni set, a u četvrtfinalu je porazila Bojanu Jovanovski nakon dva poraza od nje ranije u godini. U polufinalu ju je čekala finalistica Wimbledona Sabine Lisicki, koju je također uspjela savladati u 2 seta (6–4, 6–4). Finalni susret igrala je protiv još jedne Njemice, Annike Beck, i još jednom prikazala izvanredan tenis osvojivši prvu titulu u sezoni rezultatom 6–2, 6–2.

U Istanbulu je bila prva rezerva, kao što je rečeno, ali nije dobila priliku nastupiti. Turnir u Luxembourgu kvalificirao ju je za WTA Turnir šampionki u Sofiji, ali je odlučila ne učestvovati na njemu.

 2014: Povratak i drugo GS finale 
U pauzi između sezona Wozniacki je promijenila marku reketa i prešla s Yonexa na Babolat. Sezonu je trebala početi u Brisbaneu i Sydneyu, kao zagrijavanje pred Australian Open, ali se povukla s turnira u Brisbaneu zbog povrede desnog ramena, dok je u Sydneyu ipak nastupila. U 1. kolu pobijedila je Görges u 3 seta, da bi u drugom izgubila od Šafářove u 2 seta. Na Australian Openu došla je do 3. kola, gdje ju je porazila Garbine Muguruza.

Nakon Australian Opena igrala je turnir u Dohi, gdje je bila 8. nositeljica i slobodna u 1. kolu. U drugom je izgubila od Wickmayer u 2 seta. Sljedeće sedmice nastupila je u Dubaiju, ponovo kao 8. nositeljica. U 1. kolu dobila je Lisicki u 3 seta, zatim Beck, pa Cirsteu u četvrtfinalu, da bi je zaustavila Venus Williams. Potom je došla do 4. kola u Indian Wellsu pobjedama protiv Jovanovski i Švedove, ali ju je savladala Janković. Ovim porazom pala je na 18. mjesto WTA-liste. Njen sljedeći turnir bio je u Miamiju, gdje je došla do četvrtfinala; prvo je u 3 seta pobijedila Moniku Puig, a zatim je izgubila samo 2 gema u 2 naredna meča protiv Stephens i Lepčenko, da bi je zaustavila Li Na. Uslijedio je njen debitantski nastup na Monterrey Openu, na kojem je stigla do polufinala, u kojem ju je savladala Ivanović (koja je i osvojila turnir). Prethodno je redom pobijedila Vandeweghe, Mladenović i Karolinu Pliškovu.

Sezonu turnira na zemlji trebala je otvoriti u Stuttgartu, ali je morala odustati od nastupa zbog povrede lijevog zapešća. Oporavila se na vrijeme za Roland Garros, ali je izgubila već u 1. kolu od Wickmayer u 3 seta.

Sezona turnira na travi bila je dobra za Wozniacki. U Eastbourneu je došla do polufinala nakon pobjeda protiv Stosur, Stephens i Giorgi, ali tada ju je zaustavila Kerber. Na Wimbledonu je bila 16. nositeljica i nakon 2011. ponovo je došla do 4. kola (preko Shahar Peer, Naomi Broady i Ane Konjuh), ali u 4. kolu savladala ju je Barbora Zahlavova-Strycova.

 2015–2016: Izvan top 10, povrede i povratak 

 2017: Povratak u top 3 

 2018: Titula na Australian Openu i ponovo broj 1 

 Stil igre 
Njen stil igre centriran je na "defanzivne aspekte tenisa, a njena anticipacija, kretanje, agilnost, rad nogu i odbrana prvoklasni su i ključni su elementi njene igre".Analiza igre C. Wozniacki  / Njen dvoručni bekhend jedno je od njenih najjačih oružja jer je sposobna odbranu pretvoriti u napad. Zbog defanzivnog načina igre, njene je savremenice zovu kontraudaračicom.

 Van terena 
Njena najbolja prijateljica je Malou Ejdesgaard, kolegica iz danske reprezentacije i njena partnerica u parovima na 5 turnira dosad.

20. decembra 2010. potpisala je trogodišnji ugovor s Turkish Airlinesom po kojem će promovirati usluge u poslovnoj klasi avionâ ove kompanije."Caro i Turkish Airlines", wtatennis.com, 21. 12. 2010.

Navijačica je Liverpoola. Na turniru u Dohi 2011. nosila je Liverpoolov dres s autogramom Stephena Gerrarda."Wozniacki održala obećanje koje je dala Liverpoolovim navijačima" , CaughtOffside, 25. 2. 2011.

Prema Forbesu, Wozniacki je druga najplaćenija sportistkinja u 2011. godini.Kurt Badenhausen, "Najplaćenije sportistkinje svijeta", Forbes, 1. 8. 2011 

U junu 2012. objavila je da će na jesen pokrenuti vlastitu liniju donjeg rublja."This is Caroline Wozniacki" , CelebrityBrands.net, 13. 6. 2012.

Od 2011. do 2014. bila je u vezi sa sjevernoirskim golferom Roryjem McIlroyem.""McIlroy says arm fine, confirms dating Wozniacki" , golf.com, 26. 8. 2011  1. januara 2014. objavila je zaruke s njim na svom profilu na Twitteru. Ipak, 21. maja 2014. objavljeno je da je McIlroy raskinuo zaruke: "Problem je u meni. Pozivnice za vjenčanje koje su odštampane ovog vikenda učinile su da shvatim da nisam spreman za sve što brak zahtijeva. Želim Caroline svu sreću koju zaslužuje i hvala joj na sjajnom vremenu koje smo imali."

Godine 2017, 14. februara, na društvenim mrežama otkrila je da je u vezi s američkim košarkašem i osvajačem titule NBA prvaka Davidom Leejem, što je kasnije potvrdila njena porodica. Zaručili su se 2. novembra iste godine.

 Nagrade 
 2008 – Nagrada WTA za novu teniserku godine
 2010 – Nagrada ITF-a za teniserku godine
 2010 – Danska sportistica godine
 2011, 2015 - Diamond Aces

 WTA finala 
 Grand Slam turniri 
 Pojedinačno: 3 (1–2) 
IshodGodinaTurnirPodlogaProtivnicaRezultatFinalistica2009.US OpenTvrda Kim Clijsters5–7, 3–6Finalistica2014.US OpenTvrda Serena Williams3–6, 3–6Pobjednica2018.Australian OpenTvrda Simona Halep 7–62, 3–6, 6–4

 WTA Masters 
 2 (1–1) 
IshodGodinaTurnirPodlogaProtivnicaRezultatFinalistica2010.DohaTvrda Kim Clijsters 6–3, 5–7, 6–3Pobjednica2017.SingapurTvrda (d) Venus Williams6–4, 6–4

 WTA Premier obavezni/Premier 5 
 Pojedinačno: 11 (5–6) 
IshodGodinaTurnirPodlogaProtivnicaRezultatFinalistica2009. MadridZemlja Dinara Safina6–2, 6–4Finalistica2010. Indian WellsTvrda Jelena Janković6–2, 6–4Pobjednica2010. MontrealTvrda Vera Zvonarjova6–3, 6–2Pobjednica2010. TokioTvrda Jelena Dementijeva1–6, 6–2, 6–3Pobjednica2010. PekingTvrda Vera Zvonarjova6–3, 3–6, 6–3Pobjednica2011. DubaiTvrda Svjetlana Kuznjecova6–1, 6–3Pobjednica2011. Indian WellsTvrda Marion Bartoli6–1, 2–6, 6–3Finalistica2013. Indian WellsTvrda Marija Šarapova  2-6, 2-6Finalistica2017. DubaiTvrda Elina Svitolina4–6, 2–6Finalistica2017. MiamiTvrda Johanna Konta4–6, 3–6Finalistica2017. TorontoTvrda Elina Svitolina4–6, 0–6

 Sva finala 
Do 29. 1. 2018.
 Pojedinačno: 52 (28–24) 
LegendaGrand Slam turniri (1–2)WTA Masters (1–1)Turnir šampionki (0–1)I kategorija/ Obavezni Premier i Premier 5 (5–6)II kategorija/ Premier (10–7)III, IV i V kategorija / International (11–7)Finala po podlogamaTvrda (23–17)Trava (1–1)Zemlja (4–6)Tepih (0–0)Titule po vrsti lokacijeVani (23–18)Dvorana (5–6)
IshodBr.DatumTurnirPodlogaProtivnicaRezultatPobjednica1.8. 8. 2008. StockholmTvrda Vera Duševina6–0, 6–2Pobjednica2.23. 8. 2008. New Haven (1)Tvrda Ana Čakvetadze3–6, 6–4, 6–1Pobjednica3. 5. 10. 2008. TokioTvrda Kaia Kanepi6–2, 3–6, 6–1Finalistica1.26. 10. 2008. LuxembourgTvrda (d) Jelena Dementijeva2–6, 6–4, 7–6<sup>4Finalistica2.21. 2. 2009. MemphisTvrda (d) Viktorija Azarenka6–1, 6–3Pobjednica4. 12. 4. 2009. Ponte Vedra Beach (1)Zemlja Aleksandra Wozniak6–1, 6–2Finalistica3.19. 4. 2009. CharlestonZemlja Sabine Lisicki6–2, 6–4Finalistica4.17. 5. 2009. MadridZemlja Dinara Safina6–2, 6–4Pobjednica5.20. 6. 2009. EastbourneTrava Virginie Razzano7–65, 7–5Finalistica5.11. 7. 2009. BåstadZemlja María José Martínez Sánchez7–5, 6–4Pobjednica6.29. 8. 2009. New Haven (2)Tvrda Jelena Vesnina 6–2, 6–4Finalistica6.13. 9. 2009. New YorkTvrda Kim Clijsters7–5, 6–3Finalistica7.21. 3. 2010. Indian WellsTvrda Jelena Janković6–2, 6–4Pobjednica7. 11. 4. 2010. Ponte Vedra Beach (2)Zemlja Olga Govorcova6–2, 7–5Pobjednica8. 8. 8. 2010. Kopenhagen (1)Tvrda (d) Klára Zakopalová6–2, 7–6<sup>5Pobjednica9.23. 8. 2010. MontréalTvrda Vera Zvonarjova6–3, 6–2Pobjednica10.28. 8. 2010. New Haven (3)Tvrda Nadja Petrova 6–3, 3–6, 6–3Pobjednica11.2. 10. 2010. TokioTvrda Jelena Dementijeva1–6, 6–2, 6–3Pobjednica12.10. 10. 2010. PekingTvrda Vera Zvonarjova6–3, 3–6, 6–3Finalistica8.31. 10. 2010. DohaTvrda Kim Clijsters6–3, 5–7, 6–3Pobjednica13.20. 2. 2011. DubaiTvrda Svjetlana Kuznjecova 6–1, 6–3Finalistica9.26. 2. 2011. DohaTvrda Vera Zvonarjova6–4, 6–4Pobjednica14.20. 3. 2011. Indian WellsTvrda Marion Bartoli6–1, 2–6, 6–3Pobjednica15.10. 4. 2011. CharlestonZemlja Jelena Vesnina6–2, 6–3Finalistica10.24. 4. 2011. StuttgartZemlja (d) Julia Görges7–63, 6–3Pobjednica16.21. 5. 2011. BruxellesZemlja Peng Shuai2–6, 6–3, 6–3Pobjednica17.12. 6. 2011. Kopenhagen (2)Tvrda (d) Lucie Šafářová6–1, 6–4Pobjednica18.27. 8. 2011. New Haven (4)Tvrda Petra Cetkovská6–4, 6–1Finalistica11.15. 4. 2012. KopenhagenTvrda (d) Angelique Kerber6–4, 6–4Pobjednica19.23. 9. 2012. SeoulTvrda Kaia Kanepi6–1, 6–0  Pobjednica20.21. 10. 2012. MoskvaTvrda (d) Samantha Stosur 6–2, 4–6, 7–5Finalistica12.4. 11. 2012. SofijaTvrda (d) Nadja Petrova 2–6, 1–6Finalistica12.17. 3. 2013. Indian Wells Tvrda Marija Šarapova  2-6, 2-6Pobjednica21.20. 10. 2013. LuxembourgTvrda (d) Annika Beck6–2, 6–2Pobjednica22.20. 7. 2014. Istanbul Tvrda Roberta Vinci6–1, 6–1Finalistica14.7. 9. 2014. US OpenTvrda Serena Williams3–6, 3–6Finalistica15.21. 9. 2014. TokioTvrda Ana Ivanović2–6, 6–72Finalistica16.10. 1. 2015. AucklandTvrda Venus Williams6–2, 3–6, 3–6Pobjednica23.8. 3. 2015. Kuala LumpurTvrda Alexandra Dulgheru4–6, 6–2, 6–1Finalistica17.26. 4. 2015. Stuttgart Zemlja (d) Angelique Kerber6–3, 1–6, 5–7Pobjednica24.25. 9. 2016. Tokio (2)Tvrda Naomi Osaka 7–5, 6–3Pobjednica25.16. 10. 2016. Hong KongTvrda Kristina Mladenović6–1, 6–74, 6–2Finalistica 18. 18. 2. 2017. Doha Tvrda  Karolína Plíšková 3–6, 4–6Finalistica 19. 25. 2. 2017. Dubai Tvrda  Elina Svitolina  4–6, 2–6Finalistica 20. 1. 4. 2017. Miami Tvrda  Johanna Konta  4–6, 3–6Finalistica21.1. 7. 2017. EastbourneTrava Karolína Plíšková4–6, 4–6Finalistica22.30. 7. 2017. BåstadZemlja Kateřina Siniaková3–6, 4–6Finalistica23.13. 8. 2017.  TorontoTvrda Elina Svitolina 4–6, 0–6Pobjednica26.24. 9. 2017. Tokio (3)Tvrda Anastasija Pavljučenkova 6–0, 7–5Pobjednica27.29. 10. 2017.WTA Masters, SingapurTvrda (d) Venus Williams6–4, 6–4 Finalistica 24.7. 1. 2018. AucklandTvrda Julia Görges4–6, 6–74Pobjednica28.27. 1. 2018.Australian OpenTvrda Simona Halep7–62, 3–6, 6–4

 Parovi: 3 (2-1) 
LegendaGrand Slam turniri (0–0)WTA Masters (0–0)I kategorija/ Obavezni Premier i Premier 5 (0–0)II kategorija/ Premier (1–0)III, IV i V kategorija/ International (1–1)Finala po podlogamaTvrda (2–1)Trava (0–0)Zemlja (0–0)Tepih (0–0)Titule po vrsti lokacijeVani (1–0)Dvorana (1–1)
IshodBr.DatumTurnirPodlogaPartnericaProtivniceRezultatFinalistica1.26. 2. 2006. MemphisTvrda (d) Viktorija Azarenka Lisa Raymond  Samantha Stosur7–62, 6–3Pobjednica1.28. 9. 2008. PekingTvrda Anabel Medina Garrigues Han Xinyun   Xu Yi-Fan6–1, 6–3Pobjednica2.21. 2. 2009. Memphis (2)Tvrda (d) Viktorija Azarenka Julijana Fedak   Michaëlla Krajicek 6–1, 7–6<sup>2

 ITF finala 
 Pojedinačno: 6 (4-2) 
Turniri do 100.000 $ (1–0)Turniri do 75.000 $ (2–0)Turniri do 50.000 $ (0–1)Turniri do 25.000 $ (1–1)Turniri do 10.000 $ (0–0)Titule po podlogamaTvrda (2–0)Zemlja (0–2)Trava (0–0)Tepih (2–0)
IshodBr.DatumTurnirPodlogaProtivnicaRezultatFinalistica1.16. 4. 2006. CivitavecchiaZemlja Martina Müller6–1, 6–1Pobjednica1.29. 10. 2006. IstanbulTvrda (d) Tatjana Malek6–2, 6–1Pobjednica2.4. 2. 2007. UrtijëiTepih (d) Alberta Brianti4–6, 7–5, 6–3Pobjednica3.4. 3. 2007. Las VegasTvrda Akiko Morigami6–3, 6–2Finalistica2.1. 4. 2007. LatinaZemlja Yvonne Meusburger7–5, 4–6, 6–3Pobjednica4.23. 11. 2008. OdenseTepih (d) Sofia Arvidsson6–2, 6–1

 Uspjeh po sezonama 
Podaci nakon Miami Opena 2018.
Turnir2005.2006.2007.2008.2009.2010.2011.2012.2013.2014.2015.2016.2017.2018.SRPob-PorGrand Slam turniriAustralian OpenNNN4K3K4KPFČF4K3K2K1K3KP1/1132–10Roland GarrosNN1K3K3KČF3K3K2K1K2KNČF0/1018–10WimbledonNKV2K3K4K4K4K1K2K4K4K1K4K0/1122–11US OpenNN2K4KFPFPF1K3KF2KPF2K0/1135–11Pob-Por0–00–02–310–413–415–415–46-47-411-46-45–39–37–01/43107–42WTA Masters
|-
|bgcolor=#EFEFEF align=left|WTA Masters
|colspan=4|N
|bgcolor=yellow|PF
|bgcolor=thistle|F
|G
|colspan=2 style=color:#ccc|NKV
|bgcolor=yellow|PF
|colspan=2 style=color:#ccc|NKV
|bgcolor=lime|P
|
!1/5
!13–8
|-
|colspan=12 align=left|Olimpijske igreLJOINisu održane3KNisu održaneČFNisu održane2K0/36–3Obavezni Premier turniri
|-
|bgcolor=#EFEFEF align=left|Indian Wells
|colspan=2|N
|bgcolor=#afeeee|2K
|bgcolor=#afeeee|4K
|bgcolor=#ffebcd|ČF
|bgcolor=thistle|F
|bgcolor=lime|P4KF4K3K3K3K4K1/1232–11MiamiN4KČFČF4KPF3KČF4K3KF2K0/1127–11MadridNije održanF2K3K3K1K2KČFN2K0/815–8PekingNije bio I kategorije1KP
|bgcolor=#ffebcd|ČF
|bgcolor=#afeeee|3K
|bgcolor=#ffebcd|ČF
|bgcolor=#afeeee|2K
|bgcolor=#afeeee|3K
|bgcolor=#afeeee|3K
|bgcolor=#afeeee|3K
|
|bgcolor=#EFEFEF|1/8
|bgcolor=#EFEFEF|18–8
|-
|colspan=18 align=left|WTA Premier 5 turniriDubai/DohaNije bio I kategorijeČFN3KP
|bgcolor=afeeee|2K
|bgcolor=ffebcd|ČF
|bgcolor=afeeee|2K
|bgcolor=yellow|PF
|bgcolor=#afeeee|3K
|bgcolor=thistle|F
|bgcolor=yellow|PF
|1/10
|25–9
|-
|bgcolor=#EFEFEF align=left|Rim
|colspan=3|N
|bgcolor=#afeeee|3K
|bgcolor=#afeeee|3K
|bgcolor=#afeeee|3K
|bgcolor=yellow|PF
|bgcolor=#afeeee|2K
|bgcolor=#afeeee|1K
|N
|bgcolor=#afeeee|2K
|N
|N
|
|bgcolor=#EFEFEF|0/7
|bgcolor=#EFEFEF|8–7
|-
|bgcolor=#EFEFEF align=left|Kanada
|colspan=2|N
|bgcolor=#afeeee|1K
|N
|bgcolor=#afeeee|2K
|bgcolor=lime|P2KPF2KČF2KNF1/915–8CincinnatiNije bio I kategorijeČF3K2K3KČFPF2KNČF0/813–9Tokio/WuhanN1K2KP
|bgcolor=#afeeee|3K
|bgcolor=#ffebcd|ČF
|bgcolor=yellow|PF
|bgcolor=yellow|PF
|bgcolor=#afeeee|2K
|bgcolor=#afeeee|3K
|bgcolor=#afeeee|2K
|
|bgcolor=#EFEFEF|1/9
|bgcolor=#EFEFEF|15–8
|-
|colspan=13 align=left|Statistika karijereOdigrani turniri21117232622222323202419226260Titule0003366211122128Finala0004888423328252Pob–Por – tvrda0–210–514–942–1336–1744–940–1142–1433–1441–1528–1730–1541–1317–523/179418–159Pob–Por – zemlja0–05–37–67–523–615–620–55–42–61–27–40–012–60–04/56104–53Pob–Por – trava0–00–11–14–28–13–23–13–34–26–26–23–27–20–01/2148–21Pob–Por – tepih0–02–19–15–0Ne koristi se0/416–2Pob–Por – ukupno0–217–1031–1758–2067–2462–1763–1750–2139–2248–1941–2333–1760–2117–528/260586–235% PobPlasman na kraju sezone–237.64.12.4.1.1.10.10.8.17.19.3.

 Zarada po sezonama 
GodinaGrand Slam tituleWTA tituleUkupno titulaZarada ($)Mjesto na listi zarada2005–2006.00040.586-2007.000151.895100.2008.033686.32723.2009.0332.371.5506.2010.0664.446.4882.2011.0664.065.5812.2012.0222.408.6707.2013.0001.779.41812.2014.0113.372.35062015.0111.354.33824.2016.0221.408.97324.2017.0224.748.5184.2018.1013.338.7041.Karijera1272830.173.3984.
Do 1. 4. 2018.

 Međusobni omjer protiv drugih teniserki 
Odnos pobjeda i poraza protiv teniserki koje su bile među prvih 10 na WTA-listi (do 1. 4. 2018):

Igračica
|width=100 |OmjerTvrda
|width=70 bgcolor=EBC2AF|ZemljaTrava
|width=400 |Posljednji mečBrojevi 1  Amélie Mauresmo0–01–00–0Dobila (7–61, 6–3), Madrid 2009. Simona Halep3–21–01–0Dobila (7–62, 3–6, 6–4), Australian Open 2018. Karolína Plíšková6–20–00–1Dobila (7–69, 6–3), WTA Masters 2017. Jelena Janković3–43–00–1Dobila (6–3, 6–4), Hong Kong 2016. Garbiñe Muguruza3–20–00–1Dobila (6–2, 6–0), Tokio 2017. Marija Šarapova4–30–30–0Izgubila (1–6, 6–3, 3–6), Madrid 2015. Angelique Kerber6–50–20–1Dobila (7–64, 1–6, 6–3), Doha 2018. Viktorija Azarenka4–50–20–0Izgubila (0–6, 4–6), Cincinnati 2015. Ana Ivanović2–40–10–0Izgubila (2–6, 6–72), Tokio 2014. Venus Williams1–70–00–0Dobila (6–4, 6–4), WTA Masters 2017. Serena Williams1–80–10–1Izgubila (6–2, 3–6, 6–76), WTA Masters 2014. Lindsay Davenport0–10–00–0Izgubila (0–6, 2–6), Memphis 2008. Dinara Safina0–00–10–0Izgubila (2–6, 4–6), Madrid 2009. Justine Henin0–10–00–0Izgubila (7–66, 3–6, 4–6), Miami 2010. Martina Hingis0–20–00–0Izgubila (1–6, 3–6), Indian Wells 2007. Kim Clijsters0–30–00–0Izgubila (3–6, 6–74), Australian Open 2012.Brojevi 2  Agnieszka Radwańska9–62–00–0Dobila (6–3, 6–1), Toronto 2017. Svjetlana Kuznjecova5–51–02–1Dobila (6–1, 4–6, 6–2), Roland Garros 2017. Vera Zvonarjova4–40–10–0Izgubila (2–6, 6–4, 3–6), WTA Masters 2011. Petra Kvitová3–72–00–1Izgubila (6–3, 6–73, 5–7), Doha 2018. Li Na2–40–00–0Izgubila (5–7, 5–7), Miami 2014.Brojevi 3  Nadja Petrova4–21–00–0Dobila (7–63, 6–3), Indian Wells 2013. Jelena Dementjeva4–31–00–0Dobila (6–1, 6–1), WTA Masters 2010. Elina Svitolina1–30–00–0Dobila (6–2, 6–0), WTA Masters 2017.Brojevi 4  Kimiko Date-Krumm0–01–01–0Dobila (6–0, 6–2), Roland Garros 2011. Dominika Cibulková10–30–00–1Dobila (3–6, 7–65, 3–1 predaja), Tokio 2017. Francesca Schiavone4–11–10–0Dobila (7–62, 6–3), New Haven 2011. Jelena Dokić2–10–00–0Dobila (6–3, 5–7, 6–2), Miami 2009. Samantha Stosur3–41–03–1Dobila (6–3, 6–2), Wuhan 2016. Johanna Konta0–20–00–0Izgubila (4–6, 3–6), Miami 2017.Brojevi 5  Ana Čakvetadze4–00–00–0Dobila (6–1, 3–5 predaja), Dubai 2011. Daniela Hantuchová5–01–11–0Dobila (6–1, 6–1), Montréal 2014. Sara Errani2–11–00–0Dobila (6–0, 6–1), US Open 2014. Lucie Šafářová4–21–10–0Dobila (6–4, 6–3), Miami 2017. Eugenie Bouchard1–10–00–0Dobila (6–1, 6–1), Hong Kong 2017.Brojevi 6  Flavia Pennetta5–12–00–0Dobila (7–5, 6–0), Dubai 2015. Carla Suárez Navarro4–02–20–0Dobila (6–0, 6–73, 6–2), Australian Open 2018. Jeļena Ostapenko0–10–30–0Izgubila (6–4, 2–6, 2–6), Roland Garros 2017.Brojevi 7  Madison Keys2–00–00–0Dobila (6–4, 6–4), Indian Wells 2017. Patty Schnyder2–12–00–0Dobila (7–5, 7–5), Montréal 2010. Marion Bartoli6–10–10–0Dobila (4–6, 6–1, 6–4), Dubai 2013. Roberta Vinci4–10–10–0Dobila (6–3, 6–2), Peking 2016. Caroline Garcia2–10–00–0Izgubila (6–0, 3–6, 5–7), WTA Masters 2017. Belinda Benčič2–30–00–1Dobila (6–2, 5–7, 6–1), Tokio 2016.Brojevi 8  Jekaterina Makarova3–12–02–0Izgubila (2–6, 7–65, 1–6), US Open 2017.Brojevi 9  Timea Bacsinszky4–00–00–0Dobila (4–6, 6–2, 6–3), Wuhan 2014. Andrea Petković2–11–01–0Dobila (7–5, 6–1), Eastbourne 2015. Coco Vandeweghe2–00–00–1Izgubila (6–74, 4–6), Wimbledon 2017.Brojevi 10  Marija Kiriljenko3–11–01–0Izgubila (5–7 predaja), New Haven 2012. Kristina Mladenović3–10–00–0Izgubila (6–3, 6–74, 2–6), Indian Wells 2017. Julia Görges4–30–30–0Izgubila (4–6, 6–74), Auckland 2018.Ukupno

 Reference 

 Vanjski linkovi 

 Službeni sajt
 WTA-profil
 Juniorski ITF-profil 
 Seniorski ITF-profil 

Kategorija:Rođeni 1990.
Kategorija:Živi ljudi
Kategorija:Biografije, Odense
Kategorija:Danski teniseri
Kategorija:Danski olimpijci u tenisu
Kategorija:WTA brojevi 1
Kategorija:Teniseri na Olimpijskim igrama 2008.
Kategorija:Teniseri na Olimpijskim igrama 2012.
Kategorija:Teniseri na Olimpijskim igrama 2016.
Kategorija:Teniseri na Olimpijskim igrama 2024.